
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 75 
                                                              din 25 martie 2021
privind modificarea și ulterior prelungirea unui contract de concesiune
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 7.460/15.03.2021 şi la Consiliul Local Sighișoara cu nr. 7.764/17.03.2021, de referatul de aprobare, înregistrat cu nr. 7.465/15.03.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în exercitarea atribuțiilor conferite prin art. 129 alin. (2), lit. „c” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere cererea, înregistrată la Municipiul Sighişoara cu nr. 7.293/12.03.2021, prin care S.C. Teleson S.R.L., prin administrator Pîcă Viorica, solicită prelungirea contractului de concesiune nr. 91/2161/24.04.1996;

Având în vedere faptul că Municipiul Sighișoara, în calitate de concedent, are încheiat cu S.C. Teleson S.R.L., în calitate de concesionar, contractul de concesiune nr. 91/2161/24.04.1996, astfel cum a fost modificat și completat prin actele adiționale nr. 1/15.06.2006 și nr. 2/27.11.2007, având ca obiect terenul situat în Municipiul Sighișoara, str. Dealul Gării, f.nr., înscris în C.F. nr. 9733, nr. top. 5229/2 și C.F. nr. 5387, nr. top. 5299/1/2/1, în suprafață de 370,35 mp., destinat construirii unei stații radio locale și a unei pensiuni;

Având în vedere că perioada de timp pentru care contractul de concesiune antemenționat a fost încheiat, a fost de 25 ani și că, prin urmare, acest termen va expira la data de 23.04.2021;

Având în vedere faptul că suprafața de 370,35 mp. teren este înscrisă, actualmente, în C.F. nr. 50913 Sighișoara (nr. C.F. vechi: 9733), sub nr. cad. 175/2 și nr. top. 5299/2;

Având în vedere că terenul care face obiectul contractului de concesiune se află pe raza unității administrativ - teritoriale și este cuprins în inventarul Municipiului Sighișoara în domeniul privat;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;  

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;
Ținând cont de faptul că în urma concesionării nu sunt afectate planurile de sistematizare, că terenul nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005 și, de asemenea, că prin prelungirea contractului de concesiune se aduc venituri suplimentare la bugetul local;

Ținând cont de faptul că sunt întrunite condițiile legale pentru modificarea și prelungirea contractului de concesiune, sens în care este necesară adoptarea unei hotărâri de consiliu; 
Având în vedere Raportul de specialitate al Direcției Administrarea Patrimoniului, înregistrat cu nr. 7.462/15.03.2021, prin care se propune modificarea și ulterior prelungirea contractului de concesiune amintit;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. Se aprobă modificarea Capitolului II - Obiectul contractului, alin. 1 din contractul de concesiune nr.  91/2161/24.04.1996, astfel cum a fost modificat și completat prin actele adiționale nr. 1/15.06.2006 și nr. 2/27.11.2007, încheiat între Municipiul Sighișoara, în calitate de concedent și S.C. Teleson S.R.L., în calitate de concesionar, în sensul actualizării datelor de identificare a terenului care face obiectul contractului, conform datelor înscrise în C.F. nr. 50913 Sighișoara, respectiv teren înscris în C.F. nr. 50913 Sighișoara (nr. C.F. vechi: 9733) sub nr. cad. 175/2 și nr. top. 5299/2.
Art. 2. Se aprobă prelungirea termenului contractului de concesiune nr. 91/2161/24.04.1996, astfel cum a fost modificat și completat prin actele adiționale nr. 1/15.06.2006 și nr. 2/27.11.2007, pentru o perioadă de 24 ani, respectiv până la 23.04.2045.
Art. 3.  Modificarea și prelungirea contractului de concesiune, prevăzute la art. 1 și art. 2 din prezenta hotărâre, se va face prin act adiţional.
Art. 4.  Restul clauzelor contractuale îşi menţin valabilitatea între Municipiul Sighişoara şi  S.C. Teleson S.R.L.
Art. 5. Cu data adoptării prezentei hotărâri, orice alte prevederi contrare, incidente în speță, se abrogă.
Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Public Cadastru și Agricultură – Direcția Administrarea Patrimoniului, Compartimentul Domeniu Public – Direcția Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.
Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu 18 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Compartimentul Domeniu Public;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  2 ex. Biroul Public Cadastru și Agricultură;

  1 ex. S.C. Teleson S.R.L.
16 ex.

B.A. 
